จังหวัดเหิ่วซาง

เหิ่วซาง () เป็นจังหวัดในภูมิภาคดินดอนสามเหลี่ยมปากแม่น้ำโขงของประเทศเวียดนามในอดีต มีเมืองหลักคือ หวิทัญ

ก่อนปี ค.ศ. 1975 พื้นที่ของจังหวัดเหิ่วซางนี้รวมเมืองเกิ่นเทอซึ่งเป็นเมืองหลักเข้าไปด้วย ต่อมาในปี ค.ศ. 1975 ได้เปลี่ยนชื่อจังหวัดเป็นจังหวัดเกิ่นเทอ โดยที่เกิ่นเทอยังคงเป็นเมืองหลัก และสุดท้ายในปี ค.ศ. 2004 ได้มีการแยกเมืองเกิ่นเทอและเมืองข้างเคียงออกไปตั้งเป็นเทศบาลนครเกิ่นเทอ พื้นที่ส่วนที่เหลือจึงกลายเป็นจังหวัดเหิ่วซางอย่างในปัจจุบัน

จังหวัดเหิ่วซางมีเขตอุตสาหกรรมเนื้อที่ประมาณ 902 เฮกตาร์ และมีทางหลวงแห่งชาติรวมระยะทาง 120 กิโลเมตร

เมื่อวันที่ 12 มิถุนายน ค.ศ. 2025 จังหวัดเหิ่วซางได้ถูกรวมเข้าเป็นส่วนหนึ่งของนครเกิ่นเทอ

 อ้างอิง 

 แหล่งข้อมูลอื่น 

เหิ่วซาง
หมวดหมู่:ดินดอนสามเหลี่ยมปากแม่น้ำโขง
หมวดหมู่:เกิ่นเทอ